Notum sit omnibus futuris et presentibus, quod Guillelmus Cabilonensis, dedit et guerpivit Deo et Sanctę Marię et monachis de Firmitate, quidquid calumpniabatur eis, et concessit in pace perpetuo habenda omnia quę pater ejus Huo, et avunculus ejus, atque avus, comites Cabilonenses, eisdem dederant monachis, de quibus eo tempore domus Firmitatis investita erat, anno Dominice incarnationis M°C°LXXXVI°, et sacramento super altare Sanctę Marię pacem tenere juravit, et tuitionem secundum posse suum promisit, et rogavit ut sigillo Cabilonensis episcopi et comitis Cabilonensis hoc scriptum firmaretur ne in ęternum oblivisceretur. Hoc autem fecit in manu domini Burneni, abbatis Firmitatis, coram conventu, in capitulo Firmitatis. Testes Roclinus, clericus de Givriaco, Hugo miles, prepositus, Guillelmus de Tilia.